SF II , félag í rekstri Stefnis hf. , hefur keypt ríflega helmingshlut í Sjóklæðagerðinni hf . Félagið hannar og framleiðir hágæða útivistarfatnað undir merkinu 66° NORÐUR auk þess að framleiða vinnufatnað . SF II er í eigu SÍA I , Bjarneyjar Harðardóttur og Helga Rúnars Óskarssonar , forstjóra Sjóklæðagerðarinnar . Sigurjón Sighvatsson mun áfram fara fyrir tæpum helmingshlut í félaginu . Stefnir hf. er stærsta sjóðsstýringarfyrirtæki landsins með um 300 milljaraða króna í virkri stýringu . Sjóðfélagar SÍA I eru margir af stærstu lífeyrissjóðum landsins auk annarra öflugra fagfjárfesta Sigurjón keypti Sjóklæðagerðinni árið 2004 . Frá þeim tíma hefur velta félagsins þrefaldast og útflutningur rúmlega fjórfaldast . Afkoma félagsins hefur batnað í takt við veltu félagsins þrátt fyrir þrengingar í íslensku efnahagslífi . ,, Félagið hefur búið að frábærum hópi starfsfólks sem hefur getað byggt á sterkri arfleifð með höfuðáherslu á hönnun og gæði . Þau gildi verða leiðarljós félagsins áfram , en vegna aukinna umsvifa og anna við aðalstarf mitt við framleiðslu kvikmynda var ljóst að styrkja þurfti bæði hluthafahópinn og yfirstjórn félagsins . Ég veit að Helgi , Bjarney og fjárfestar sem með þeim eru verða félaginu mikill styrkur og hugmyndir okkar um framtíð þess og framgang fara algerlega saman og ég hlakka því til samstarfsins , “ segir Sigurjón Sighvatsson í tilkynningu um söluna .